**Υποθετικές και χρονικές προτάσεις**

**Ασκήσεις**

**1. Διακρίνω τις παρακάτω προτάσεις σε χρονικές και υποθετικές.**

**2. Διακρίνω ποια χρονική σχέση με την κύρια πρόταση δηλώνουν οι χρονικές: προτερόχρονο, σύγχρονο, υστερόχρονο.**

**3. Διακρίνω ποιες από τις υποθετικές δηλώνουν το πραγματικό και ποιες το αντίθετο του πραγματικού.**

1.     Αν δεν έρθεις και σήμερα, δε θα σου ξαναμιλήσω.

2.     Αφού ετοιμαστώ, θα περάσω από το σπίτι σου.

3.     Να μου στείλεις τα βιβλία μου, προτού φύγεις για Λονδίνο.

4.     Άμα δε βάλεις μυαλό, δε θα δεις προκοπή.

5.     Όταν σε σκέφτομαι, νιώθω τόσο όμορφα.

6.     Εάν παίξει κι ο Νίκος, θα παίξω κι εγώ.

7.     Να μην ήμουν εκεί, ποιος θα σ’ έσωζε.

8.     Κάθε που νυχτώνει, με τυλίγουν οι σκέψεις.

9.     Θα σου δώσω τα λεφτά σου, άμα μου δώσεις το βιβλίο μου.

10.   Την κοίταζα, ώσπου χάθηκε στο βάθος του δρόμου.

11. Σαν το αποφάσισε να φύγει, έφυγε τρέχοντας.

12.  Όσο που να τον δούμε, εξαφανίστηκε.

13.    Αν δεν πήγαινες εσύ, θα πήγαινα εγώ.

14.   Αν είχες πάρει τα κλειδιά σου, δε θα κλειδωνόμασταν απέξω.

15.    Αν ενδιαφέρεσαι για την υγεία σου, κόψε τώρα το τσιγάρο.

16.    Μην πας στο γήπεδο, αν θέλεις το καλό μου.